open-index/open-wikipedia-markdown huggingface dataset:
Sangina

**Sangina** (, ) – medžiaga piešimui, lazdelių pavidalo, gaminama iš kaolino ir geležies oksidų.

Naudojama dailėje. Spalvinė gama – nuo rudos iki raudonos spalvų. Ypač tinka piešti portretams ir aktams dėl spalvos artumo kūno spalvai. Piešimo metu sanginą galima suvilgyti vandeniu, dėl ko išgaunama kitokia reikiama tekstūra ir štricho charakteris. Sanginą galima trinti piešiamos medžiagos paviršiuje (paprastai tai popierius, kartonas) norint išgauti minkštesnius atspalvius ar reikiamą iliuziją.

Ši technika žinoma nuo Leonardo da Vinci, Rafaelio laikų, bet didžiausio populiarumo sulaukė XVII–XVIII a. Ja piešė Peter Paul Rubens, Jean-Antoine Watteau, Jean-Honoré Fragonard, Jean-Baptiste-Siméon Chardin.

## Lietuvoje
Sangina daugiausia naudota kaip akademinio piešimo priemonė mokymo pagrindais.
## Išnašos
Vašlovanio nacionalinis parkas

**Vašlovanio nacionalinis parkas** () – saugoma gamtos teritorija pietryčių Gruzijoje, netoli Azerbaidžano sienos, Civio-Gomborio kalnagūbryje (iki 700 m aukštyje). Plotas – 251 km².

Įsteigtas 1935 m. kaip draustinis, o 2003 m. pertvarkytas į nacionalinį parką. Skirtas išsaugoti Kaukazo miškastepių, kanjonų ir uolynų kraštovaizdį. Būdingą augmeniją sudaro pistacijos, kadagiai, granatmedžiai, vyšnios, klevai, kriaušės, figmedžiai, topoliai. Iš gyvūnų sutinkami rudieji lokiai, šernai, lūšys, vilkai, kiškiai, laukinės katės, ežiai, šakalai, barsukai, gazelės, pasitaiko dryžuotųjų hienų, stebėtas leopardas.


Vaslovani National Reserve, Kakheti, Georgia.jpg|Uolynai
Vashlovani Reserve, Georgia.jpg|Dykynė
Vashlovani 17785 (14662134073).jpg|Parko kraštovaizdis


## Šaltiniai
Harmo metodas

**Harmo metodas** () – 1965 m. JAV sukurtas ir Oskarui nominuotas karinis filmas. Juostoje pasakojama apie 1941 m. gruodžio 7 d. Japonijos įvykdytą JAV karinės bazės Perl Harbore užpuolimą ir atsakomąją amerikiečių operaciją pavadinimu „Dangaus kablys“.

## Pagrindiniai aktoriai
: *Aktorius – vaidmuo*
* John Wayne – kapitonas Rokvelas Toris
* Kirk Douglas – karininkas Polas Edingtonas
* Patricia Neal – leitenantė Megė Heins
* Tom Tyron – leitenantas Viljamas MakKonelis
* Paula Prentiss – Beverlė MakKonel
* Barbara Bouchet – Liza Edington

## Apdovanojimai
* Oskaras (nominacija) – geriausia nespalvota kinematografija
* BAFTA – geriausia užsienio aktorė (P. Neal)
Nuogi ir be gėdos

**Nuogi ir be gėdos** () – 1976 m. Italijoje sukurta situacijų komedija, kurią sudaro 4 istorijos, kurių bendra tema – intymūs žmonių tarpusavio santykiai.

Filmas laikomas tais pačiais metais išleistos komedijos 40 laipsnių po antklode tęsiniu.

## Pagrindiniai aktoriai
: *Aktorius – vaidmuo*
* Ursula Andress – Marina
* Barbara Bouchet – Violante
* Johnny Dorelli – Marko
* Aldo Maccione – detektyvas
* Enrico Montesano – Dantė
* Alvaro Vitali – Brokolinis
* Nadia Cassini – Fransua 
* Maria Baxa
* Sophia Lombardo
Kozelskas

**Kozelskas** () – miestas pietvakarių Rusijoje, Kalugos srityje, 72 km į pietvakarius nuo Kalugos, Žizdros upės kairiajame krante; rajono centras. Geležinkelio stotis prie Smolensko–Tulos linijos. Stiklo, plytų, maisto (pieno) pramonė.

## Paveldas

Mieste išlikęs 1777 m. statytas soboras, Viešpaties Apreiškimo cerkvė (1810 m.), akmeniniai pirklių namai (XIX a.). Apylinkėse gausu vienuolynų: 3 km nuo Kozelsko, Žizdros dešiniajame krante, yra Optinos vyrų vienuolynas (XV a., restauruotas 1987 m.), už 12 km yra Šamodrino moterų vienuolynas, Klykovo vyrų vienuolynas. Už 6 km yra Berezičių dvaro rūmų liekanos.

## Istorija

Kozelskas rašytiniuose šaltiniuose minimas nuo 1146 m., kuomet priklausė Černigovo kunigaikštystei. 1238 m. miestą apgulė Mongolų imperijos kariuomenė; apgultis tęsėsi 7 savaites, miestiečiai nukovė vieną Batijaus karvedžių, todėl priešui užėmus miestą visi jo gyventojai buvo išžudyti, o miestas sudegintas. 1446–1494 m. Kozelskas priklausė LDK. 1494 m. atiteko Maskvos didžiajai kunigaikštystei. 1776 m. Kozelskui suteiktas miesto statusas. Antrojo pasaulinio karo metais lageryje (vyrų vienuolyno teritorijoje) prie Kozelsko laikyti lenkų karininkai. 1941 m. spalį – gruodį miestas buvo Vokietijos kariuomenės okupuotas.


Церковь Сошествия Святого Духа,.JPG|Šv. Dvasios cerkvė
40 Церковь Николая Чудотворца на Белёвской горке.jpg|Šv. Mikalojaus Stebukladario cerkvė
Вокзал станции Козельск.jpg|Geležinkelio stotis


## Šaltiniai
Alfonsas Kupšys

**Alfonsas Kupšys** (g. 1951 m.) – Lietuvos šachmatininkas, tarptautinis korespondencinių šachmatų didmeistris, ICCGM (2011 m.).

## Biografija
1994 metais baigė Lietuvos žemės ūkio akademiją, inžinierius-hidrotechnikas.  UAB "Vilniaus hidroprojektas" inžinierius. 1986 vasario 15 dieną debiutavo Baltijos jūros turnyre (4 lentoje su *Team 6* komanda, 11 vieta).  Nuo 1996 metų Lietuvos korespondencinių šachmatų federacijos prezidentas.

Vedęs, turi 3 vaikus.  

## Pasiekimai
* 1994 m. IM (*International Correspondence Chess Master*)   
* 1999 m. SIM (*Senior International Correspondence Chess Master*)   	 	
* 2011 m. GM (*International Correspondence Chess Grand Master*)   	 	
* 1993-1996 m.  I Karlio Betinšo memorialo laimėtojas
* 1999-2009 m.  6-asis Europos komandinis korespondencinių šachmatų  čempionatas, 2 vieta (žaidė 3 lentoje su Lietuvos komanda: Vytautas Andriulaitis (GM), Virginijus Grabliauskas (SM), Alfonsas Kupšys (SM), Pavelas Rubinas (SM), Marijonas Ročius (SM), Darius Zagorskis (SM), Algirdas Bandza (IM), Vitalijus Novikovas (SM), Gintautas Petraitis (SIM), Dainius Minelga, Virginijus Dambrauskas (SM), Rimantas Rupšys (IM), Algirdas Rauduvė (IM) / Kazys Godlauskas)

## Šaltiniai
Pontas (reikšmės)

**Pontas** gali reikšti:
* Pontas – graikų mitologijos būtybė;
* Pontas (regionas) – geografinis ir istorinis regionas Mažojoje Azijoje;
* Ponto karalystė – senovės valstybė, egzistavusi III a. pr. m. e.–I a. Ponto regione.
* Romos imperijos administraciniai vienetai: Bitinija ir Pontas, Galatijos Pontas, Polemono Pontas, Kapadokijos Pontas, Ponto diecezija;
* Ponto Respublika – 1919 m. graikų pasiūlyta valstybė Ponto regione.
Gilbert Zaksas

**Gilbert Zaksas** (1910 m. gegužės 4 d. Kaune – 1978 m. gruodžio 18 d. Paryžiuje, Prancūzija) – Lietuvos žydų kilmės Prancūzijos politikas.

## Biografija
Gimė 1910 m. gegužės 4 d. Kaune. Nuo 1945 m. spalio 21 d. iki 1946 m. birželio 10 d. buvo Aukštutinės Garonos departamento deputatas, socialistų partijos atstovas. Mirė 1978 m. gruodžio 18 d. Paryžiuje.

## Nuorodos

* Biografija (pra.)
* Jean-Marie TJibaou, G. Zaksas, La Nouvelle-Calédonie (pra.)
Dmitrijus Chocenka

**Dmitrijus Chocenka** (g. 1983 m. spalio 4 d. Vilniuje) – Lietuvos šachmatininkas, FIDE meistras, FM (nuo 2009 m.), tarptautinis korespondencinių šachmatų meistras, ICM (nuo 2011 m.).

## Biografija
2006 metais Vilniaus universiteto Matematikos ir informatikos fakultete baigė informatikos bakalauro studijas. 2011 metais baigė Mykolo Romerio universitetą.

2005–2010 m. UAB „Informacinių projektų sistemos“ vyresnysis programuotojas, 2010–2013 m. UAB „Sintagma“ vyresnysis programuotojas, nuo 2013 m. kovo mėn. UAB „Tree Finance“ konsultantas. Nuo 2009 m. Lietuvos korespondencinių šachmatų federacijos generalinis sekretorius.  

Šachmatais pradėjo žaisti būdamas 12 metų, jais susidomėjęs Sporto šventėje Vingio parke,  pamatęs  didelius demonstracinius šachmatus (šachmatų lentos dydis: 4x4 metrų). Nuo 1995 rugsėjo mėn. pradėjo lankyti Vilniaus šachmatų ir šaškių sporto mokyklą. Pirmasis treneris - Pavelas Rubinas. Vėliau apie 1 metus treniravo Donatas Lapienis. Vilniaus universiteto šachmatų rinktinės narys, nuo 2001 m. dalyvavo Lietuvos studentų aukštųjų mokyklų čempionatuose, Lietuvos šachmatų lygoje bei kituose turnyruose.

Nuo 2005 metų žaidžia korespondenciniais šachmatais  (sudomino Virginijus Grabliauskas).
Pirmajį tarptautinio korespondencinių šachmatų meistro normatyvą įvykdė atrankoje į 17-ąją pasaulio korespondencinių šachmatų olimpiadą (2006-2008 m.). Žaisdamas prie paskutinės (6-osios) lentos, surinko 7,5 taško iš 11 ir taip įvykdė tartautinio meistro normą.  Kitą tarptautinio meistro susirašinėjant normą įvykdė Europos 7-ajame komandiniame čempionate. Žaisdamas 5-oje lentoje iš 8, surinko 7 iš 14 taškų. 2011 metais ICCF kongresas Suomijoje suteikė korespondencinių šachmatų meistro titulą.

## Pasiekimai
* 2006 m.  XXII SELL studentų žaidynės (dalyvavo kaip Vilniaus universiteto atstovas), 19 vieta
* 2011 m. lapkričio 12 d. Lietuvos studentų šachmatų čempionatas: 3 vieta iš 6 (su Mykolo Romerio universiteto komanda: Dmitrijus Chocenka, Žygimantas Jašinskas, Aleksas Viazovskis ir Gintarė Bloznelytė-Chocenkienė) 
* 2012 m. (ir anksčiau) VU Matematikos ir informatikos fakulteto  šachmatų žaibo turnyras, daugkartinis nugalėtojas (laimėta pereinamoji MIDI Šachmatų „Žaibo“ turnyro taurė)
* 2014 m. liepos 10-27 d. Tarptautinis šachmatų ir žaidimų festivalis "CZECH OPEN 2014" Pardubicėje (Čekija), Uždavinių sprendimo varžybos: 10 vieta tarp 17 sprendėjų iš 8 šalių
* 2017 m. Lietuvos šachmatų čempionate, surinkęs 6,5 tšk. iš 9 galimų, užėmė 5-ą vietą.
* 2019 m. Lietuvos šachmatų čempionate, surinkęs 6,5 tšk. iš 9, iškovojo bronzos medalį.

## Šaltiniai
Aleksandras Jegorovas

**Aleksandras Jegorovas** (g. 1984 m. birželio 11 d. Kaune) – Lietuvos šachmatininkas, 
FIDE meistras, FM (2008 m.).

## Biografija
Vytauto Didžiojo universiteto Humanitarinių mokslų fakultete studijavo filosofiją. Buvo politikos mokslų magistrantas. 

Šachmatais žaidžia nuo 4-erių, šachmatų turnyruose dalyvauja nuo 13 metų. Jaunimo Baltijos šalių šachmatų turnyre Marijampolėje  laimėjo 538.26 Eur (1750 Lt) prizą. Per visą savo šachmatų žaidimo karjerą yra laimėjęs 10–13 tūkst. Lt sumą. 
Siekdamas finansinių laimėjimų, pradėjo žaisti pokerį. 
Nuo 1996 metų žaidžia šachmatais susirašinėjant.
Nuo 2005 metų šachmatų-bridžo klubo „NSEL 30“ narys. Lietuvos korespondencinių šachmatų federacijos Viceprezidentas.  

## Pasiekimai
* 2000 m. Pasaulio jaunių šachmatų čempionatas, Oropesa del Mar (Ispanija): 6 taškai,	33 vieta tarp 	84 dalyvių
* 2001 m. Pasaulio jaunių šachmatų čempionatas, Oropesa del Mar (Ispanija): 5 taškai,	55 vieta tarp 	83 dalyvių
*  2006 metų Lietuvos greitųjų šachmatų čempionatas, 2-3 vietos
* 2007 m. I R. Makavecko vardo greitųjų šachmatų turnyras,  nugalėtojas
* 2010 m. rugpjūčio 14-15 d. tradicinis šachmatų turnyras „Raseinių maratonas – 2010” (24 valandų trukmės varžybos): nugalėtojas tarp 50 šachmatininkų; Greitųjų šachmatų turnyro (po 30 min.) nugalėtojas, Greitųjų šachmatų turnyro (po 15 min.) III vietos laimėtojas

## Šaltiniai
Virginijus Dambrauskas

**Virginijus Dambrauskas** (g. 1962 m. balandžio 23 d. Panevėžio rajonas) – Lietuvos šachmatininkas, 
tarptautinis meistras, nuo 2002 metų vyresnysis tarptautinis korespondencinių šachmatų meistras, nuo 2018 m. tarptautinis korespondencinių šachmatų didmeistris.

## Biografija
LR Finansų ministerijos Muitinės departamento Muitinės informacinių sistemų centro Programų skyriaus vyriausiasis inspektorius. 

Korespondenciniais šachmatais žaidžia nuo 1978 metų.  Nuo 1993 metų tarptautinis korespondencinių šachmatų meistras (ICM). Lietuvos korespondencinių šachmatų federacijos Viceprezidentas. 

Vedęs. Turi dvi dukras. Abi šachmatininkės: Vilma Dambrauskaitė (g. 1985 m., moterų tarptautinė korespondencinių šachmatų didmeistrė), Jurgita Dambrauskaitė (g. 1990 m., moterų tarptautinė korespondencinių šachmatų meistrė).

## Pasiekimai
*  1992 m. Lietuvos šachmatų čempionato nugalėtojas
* 1992 m. 	30-oji Šachmatų olimpiada, Manila (Filipinai)
* 1992 m. Europos komandinis šachmatų čempionatas, Debrecenas (Vengrija), atsarginis žaidėjas
* 40-asis Europos komandinis korespondencinių šachmatų čempionatas, 3 vieta 
*  1996 m. Lietuvos šachmatų čempionate antroji vieta
* 1999-2009 m. VI Europos korespondencinių šachmatų  čempionatas, 2 vieta (žaidė 11 lentoje su Lietuvos komanda: Vytautas Andriulaitis (GM), Virginijus Grabliauskas (SM), Alfonsas Kupšys (SM), Pavelas Rubinas (SM), Marijonas Ročius (SM), Darius Zagorskis (SM), Algirdas Bandza (IM), Vitalijus Novikovas (SM), Gintautas Petraitis (SIM), Dainius Minelga, Virginijus Dambrauskas (SM), Rimantas Rupšys (IM), Algirdas Rauduvė (IM) / Kazys Godlauskas)
* 36-asis Pasaulio korespondencinių šachmatų čempionatas (pusfinalis WCCC 36 SF 05): 3 vieta (laimėjo 3 partijas, 9 sužaidė lygiomis)
*  IX Europos komandinis korespondencinių šachmatų  čempionatas (finalas nuo 2014 m. birželio 10 d.), 8 lentoje su Lietuvos komanda (tarp Europos 13  komandų)
* II Pasaulio korespondencinių šachmatų 960 čempionatas (pusfinaliai nuo 2014 m. balandžio 25 d.): 3 grupės dalyvis (tarp 4 grupių po 6 žaidėjus)
*  Tėvynės gynėjų sporto žaidynės, 1 vieta (asmeninėje šachmatų rungtyje)

## Šaltiniai
Kozmodemjanskas

**Kozmodemjanskas** () arba ***Čykma, Cikmė*** (, aukšt. mar. *Цикмӓ*) – miestas Rusijoje, Marių Respublikoje, 104 km į pietvakarius nuo Joškar Olos, Volgos (Čeboksarų tvenkinio) dešiniajame krante; Gornomarių rajono centras. Yra krovininis ir keleivinis upių uostas. Elektrotechnikos, maisto pramonė, plytų gamyba, siuvimo fabrikas.

Kozmodemjanske veikia dailės ir istorijos muziejus, marių etnografinis muziejus (1983 m.), Ostapo Benderio muziejus (miestas siejamas su romane „Dvylika kėdžių“ minimu „Vasiukų“ kaimu). Yra dramos teatras, 1697 m. statytas laikrodžio bokštas.

## Istorija

1583 m. įkurtas ostrogas bei kalėjimas. Nuo 1609 m. minimas kaip Kozmodemjanskas. 1781 m. gavo apskrities miesto teises.


Козьмодемьянск - Церковь Пресвятой Троицы 2.jpg|Šv. Trejybės cerkvė
Kozmod museum.jpg|Malūnas etnografiniame muziejuje
Паром через Волгу СП-26.jpg|Keltas per Volgą


## Šaltiniai
Kęstutis Mužas

**Kęstutis Mužas** (g. 1954 m. liepos 7 d.) – Lietuvos šachmatininkas, Lietuvos korespondencinių šachmatų veikėjas.

## Biografija
Rezervo karininkas kapitonas. 

Nuo 1975 metų žaidžia šachmatais susirašinėjant.
Triskart Lietuvos korespondencinių šachmatų komandinių pirmenybių bronzos medalių laimėtojas. Lietuvos korespondencinių šachmatų federacijos Viceprezidentas.

Vedęs. Turi dvi dukras ir du anūkus.

## Pasiekimai
* 2013 m. Pasaulio korespondencinių šachmatų meistrų klasės turnyras WS / M / 373 -  4½ taško iš 10 galimų, 9 vieta
* 2014 m. Pasaulio korespondencinių šachmatų meistrų klasės turnyras WS / M / 474 

## Šaltiniai
Polius (kompleksinė analizė)

**Polius** kompleksinėje analizėje – kompleksinio kintamojo funkcijos f(z) izoliuotas ypatingas taškas (tai yra taškas, kuriame ji elgiasi kaip ir funkcija   \frac{1}{z^n}  prie *z* = 0) z_0, kuriame  \lim_{z \to {z_0}}f(z) = \infty .

## Poliaus kriterijai
* Taškas z_{0} yra polius tik tada, kai funkcijos f(z) skleidinys Lorano eilute taško z_0 aplinkoje (išskyrus patį tašką z_0) turi baigtinį skaičių narių su neigiamu laipsniu:

f(z) = \sum_{k=-\infty}^{\infty} {f_k}(z-z_0)^k = P(z)+f_{-n}(z-z_0)^{-n}+ \ldots + f_{-1}(z-z_0)^{-1}
, 

čia P(z) – reguliarioji Lorano eilutės dalis (tik nariai su neneigiamais laipsniais). 
Jei f_{-n} \ne \ 0 , tuomet taškas z_0 vadinamas n eilės poliumi.
Jei n=1, jį vadiname pirmos eilės poliumi.

* Taškas z_{0} yra k eilės polius tik tuomet, kai  \lim_{z \to {z_0}}f(z)(z-z_0)^{k-1} = \infty , bet  \lim_{z \to {z_0}}f(z)(z-z_0)^k \ne \infty 
* Taškas z_{0} yra k eilės polius tik tada, kai jis yra funkcijos F(z)=\frac{1}{f(z)} k eilės nulis.

## Pavyzdžiai
* Funkcija
::f(z) = \frac{3}{z}

: turi pirmos eilės polių taške  z= 0.

* Funkcija
:: f(z) = \frac{z+2}{(z-5)^2(z+7)^3}

: turi antros eilės polių taške  z=5 ir trečios eilės polių taške  z = -7.

* Funkcija
:: f(z) = \frac{z-4}{e^z-1}

: turi pirmos eilės polius taškuose  z\, = \,2\pi ni\text{ ,čia } n\, = \,\dots,\, -1,\, 0,\, 1,\, \dots.

* Funkcija

::f(z) = z

: turi pirmos eilės polių begalybėje.

## Šaltiniai
Nagi, vaikine, šauk!

**Nagi, vaikine, šauk!** () – 1971 m. sukurtas vesternas.

## Pagrindiniai aktoriai
: *Aktorius – vaidmuo*
* Fabio Testi –Rojus
* Eduardo Fajardo – Redfildas
* Massimo Serato – Emiljanas
* Luciano Pigozzi – Manolo
* Charo lopez – Džesika
* Jose Calvo – Choselito

## Turinys

Rojus Grynfordas pabėgo iš kalėjimo ir rado prieglobstį nedideliame kalnakasių kaimelyje Meksikoje. Netrukus jis supranta, kad ir čia nebus ramaus gyvenimo, nes gyventojus terorizuoja trejetas banditų. Rojus imasi misijos šiuos sunaikinti ir grąžinti kalnakasiams viską, kas iš jų buvo pagrobta...
Meromorfinė funkcija

**Meromorfinė funkcija** matematikoje tai kompleksinio argumento funkcija, holomorfinė visoje funkcijos argumento apibrėžimo srityje, išskyrus aibę polių (izoliuotų ypatingų taškų), kuriuose ji gali būti išskleista Lorano eilute. (Terminas suformuotas iš graikiškų žodžių *meros */**', reiškiančio ''dalis'', norint pabrėžti skirtumą nuo ''holos ''/**', reiškiančio *visuma*.) 

Bet kokia meromorfinė funkcija gali būti išreikšta dviejų holomorfinių funkcijų santykiu. 
 Dauguma elementariųjų funkcijų, sveikosios, trigonometrinės ir elipsinės funkcijos, dzeta funkcija yra meromorfinės.

Polių skaičius gali būti ir begalinis.

## Pavyzdžiai
* Polinomų santykis, pvz.:
*:: f(z) = \frac{z^3 - 2z + 10}{z^5 + 3z - 1}, 
*:yra meromorfinė funkcija.
*Funkcijos
*:: f(z) = \frac{e^z}{z} \text{ ir } f(z) = \frac{\sin{z}}{(z-1)^2} 
*:taip pat Gama funkcija, Rymano dzeta funkcija yra meromorfinės visoje kompleksinėje plokštumoje.
* Funkcija
*:: f(z) = e^\frac{1}{z} 
*: apibrėžta visur, išskyrus, z=0. Tačiau šiuo atveju, 0 nėra polius. Funkcija meromorfinė tik \mathbb{C} \setminus \{0\}.
*  Funkcija
*:: f(z) = \ln(z) 
*:nėra meromorfinė visoje savo apibrėžimo srityje.
* Funkcija
*:: f(z) = \frac1{\sin\left(\frac{1}{z}\right)} 
*:nėra meromorfinė savo apibrėžimo srityje, nes z = 0 yra daugelio polių koncentracijos taškas. Taip pat ir funkcija
*:: f(z) = \sin\frac1z 
*:nėra meromorfinė, nes taške z = 0 negali būti išskleista baigtiniu narių su neigiamais laipsniais skaičiumi Lorano eilutėje.

## Šaltiniai
Kulka kaktoje

**Kulka kaktoje** () – 1968 m. Italijoje sukurtas vesternas.

## Pagrindiniai aktoriai
: *Aktorius – vaidmuo*
* Dragomir Bojanic – Bilis
* Claudio Undari – generolas Manguja
* Rosy Zichel – Adelita
* Corinne Fontaine – Plačida
* Giuseppe Addobbati – vienuolyno prioras
* Jhon Byan – Migelis 

## Turinys

Vienišas klajūnas Bilis užklysta į atokų vienuolyną, kur netrukus pasirodo ir sunkiai sužeistas raitelis. Šiam mirus, vienuoliai jį palaidoja, tačiau tą patį vakarą atvyksta šį persekiojantys 3 kaubojai. Jie iškasa karstą ir, apieškoję kūną, randa ant kortos nupieštą žemėlapį. Iš jų kalbų aiškėja, kad egzistuoja ant 3 kortų nupieštas žemėlapis, kuriame pažymėtas generolo Mangujos ir jo bendrų paslėptas lobis. 

Tuo metu Bilis iš pasalų trijulę nušauna ir, pasiėmęs kortą, leidžiasi ieškoti kitų dėlionės dalių. Pirmiausia jam reikia rasti generolą, kuris taip pat turi vieną žemėlapio dalį...
Šunys (1989 filmas)

**Šunys** () – 1989 m. Sovietų Sąjungoje sukurtas trileris. Juosta sulaukė kritikos dėl neva perdėto žiaurumo ir jos demonstravimas bei auditorija šalies cenzūros buvo gerokai apribota.

Filmo pagrindu tapo Aralo jūros nusekimo istorija, šioje teritorijoje ir buvo vykdomi filmavimo darbai.

## Pagrindiniai aktoriai
: *Aktorius – vaidmuo*
* Jurijus Kuznecovas – Ivanas Maksimčiukas, būrio vadovas
* Michailas Žigalovas – „tylenis“
* Sergejus Kokovkinas – mokytojas
* Andrejus Krasko – medžiotojas
* Aleksejus Kričenkovas – nusikaltėlis
* Aleksandras Susninas – vairuotojas

## Turinys

Veiksmas vyksta Vidurinėje Azijoje, žmonių apleistoje teritorijoje. Anksčiau čia buvo pajūrio miestas, tačiau vėliau vanduo nuseko ir teritorija virto dykuma. Atokiau gyvenantys žmonės vis dažniau patiria vilkų užpuolimus, todėl valdžia, nesėkmingai rengusi šių medžioklę iš sraigtasparnio, nusprendžia pasiusti į apleistą miestą būrį medžiotojų, kurie sunaikintų kuo daugiau vilkų.

Pasiūlymu užsidirbti susigundo būrys vyrų, išsirengiančių į ekspediciją senu autobusu. Atvykę į apleistą miestą jie randa švyturyje gyvenančią čigonę su vyru, kelis marodierius, plėšikaujančius žmonių apleituose namuose ir sulaukėjusius šunis, paliktus žmonių ir kurie dabar „keršija“ už šią skriaudą kiekvienam sutiktam...
Kęstutis Kaunas

**Kęstutis Kaunas** (1942 m. balandžio 19 d. – 2021 m. balandžio 30 d.) – Lietuvos šachmatų treneris, šachmatininkas, tarptautinis meistras (nuo 1995 m.), Kauno šachmatų klubo „Milsa” narys, komandos „Margiris-2“ vadovas.

## Biografija
Treniravo Abramas Šulmanas (1902-1977). Šiuo metu Kęstutis Kaunas dalyvauja senjorų turnyruose. ~2008-2011 metais Kauno „Jaunalietuvių sporto organizacijos" mokyklos treneris. Mokytojas metodininkas. Kauno „Varpo“ gimnazijos komandos (Julius Garnelis, Domantas Klimčiauskas, Brigita Laurušaitė, Miglė Lepeškaitė) treneris. Ji tapo Lietuvos mokinių olimpinio festivalio Šachmatų finalinių varžybų nugalėtoja (2009 m.).

## Auklėtiniai
* Lietuvos jaunimo (vaikinų iki 20 m.) šachmatų vicečempionas Domantas Klimčiauskas, Kauno JSO mokyklos auklėtinis
* 2008 metų Jaunučių (berniukų iki 14 m.) pirmenybių 1-3 vietos laimėtojas Tomas Laurušas
* 2008, 2009 metų Lietuvos jaunių (merginų iki 18 metų amžiaus) čempionė Brigita Laurušaitė
* 2009 metų Lietuvos jaunių (vaikinų iki 18 metų amžiaus) šachmatų čempionato 2-3 vietų laimėtojai Kauno JSO auklėtiniai Julius Garnelis ir Domantas Klimčiauskas (5, 5 taško iš 7 galimų) 
* 2013 metų Kauno miesto jaunimo (U20) šachmatų pirmenybių vicečempionai Miglė Lepeškaitė (Merginų įskaitoje) ir Tadas Čeponis (Vaikinų įskaitoje) bei 3 vietos laimėtoja Guoda Perminaitė

## Pasiekimai

### Lietuvos čempionatai
1962 m. pradėjęs 8-ąją vieta, Kęstutis Kaunas 21 kartą žaidė Lietuvos šachmatų čempionatuose. Geriausi pasiekimai: vienas sidabro (1980) ir du bronzos (1968, 1971) medaliai, viena ketvirtoji vieta (1995), viena penktoji (1982) ir penkios septintosios (1970, 1976, 1983, 1988 ir 1990).

### Kitos varžybos
* 2012 m. rugpjūčio 18-26 d. 12-asis Europos senjorų čempionatas 	(60 metų ir vyresnių), Kaunas: 6 taškai iš 9, 15 vieta tarp	103 dalyvių
* 2013 m. A. Šulmano atminimo greitųjų šachmatų turnyro nugalėtojas
* 2014 m. liepos 12-22 d. Pasaulio senjorų komandinėse šachmatų pirmenybėse Vilniuje, 65 metų ir vyresnių grupėje, žaisdamas už  Kauno “Milsos” komandą (pagal lentas: Kęstutis Kaunas, Jonas Ridzvanavičius, Gintautas Petraitis, Vytautas Gailiūnas ir Danielius Makulavičius) užėmė 7-ą komandinę, o individualiai buvo 10-as.
* Kauno miesto šachmatų klubo “Margiris” 20-ties metų jubiliejaus šventinis greitųjų šachmatų turnyras (Senjorų įskaitoje), 2 vieta (6 tšk.)
* Kauno tūkstantmečio mūšio veteranas, pirmiausios vietos laimėtojas. (10 tšk.)

## Apdovanojimai
* 2012 m. KKSD Aukso medalis – 70 metų jubiliejaus proga už didelį indėlį į šachmatų sportą

## Šaltiniai
Citroën Evasion

**Citroën Evasion** yra minivenas, gamintas nuo 1994 iki 2002 metų. Evasion „Sevel Nord“ projektas buvo sukurtas bendradarbiaujant PSA Grupei (Citroen ir Peugeot) su Fiat kompanija. Dėl yo gimė identiški Citroen Evasion/Synergie, Fiat Ulysse, Lancia Zeta ir Peugeot 806 modeliai. Visi keturi automobiliai yra gaminami Sevel Nord gamykloje Prancūzijoje.
Vytautas Šlapikas

**Vytautas Šlapikas** (g. 1973 m. balandžio 30 d. Ukmergėje) – Lietuvos šachmatininkas, 
tarptautinis meistras, 1996 m. Lietuvos vyrų šachmatų čempionas.

## Biografija
Augo ir mokėsi Ukmergėje. Baigė Aleksandro Stulginskio universitetą,  žemės ūkio ekonomistas. 

Kauno miesto savivaldybės Kultūros ir švietimo skyriaus tarnautojas, vėliau Ukmergės sporto mokyklos šachmatų treneris, AB „Lietuvos draudimas“ Ukmergės skyriaus draudimo konsultantas.  Nuo 2013 metų gegužės 1 d. bedarbis.

Priklauso ir varžybose atstovauja Ukmergės šachmatų klubui „Juodasis Rikis“, vienas geriausių klubo žaidėjų. Laimėjo kelis greitųjų šachmatų turnyrus. Yra organizavęs vaikų ir jaunimo šachmatų turnyrus, buvo varžybų vyr. teisėju. Žaidžia ir korespondenciniais šachmatais (reitinguojamas nuo 2003 m.).

Našlys. Žmona Asta Šlapikienė (mirė 2014 m.), Kėdainių rajono Šėtos gimnazijos dailės bei darbų mokytoja. Turi 2 vaikus. 2014 m. sausio 13 d. savo namuose, Ukmergėje, būdamas nepakaltinamumo būsenoje, itin žiauriai nužudė savo sutuoktinę. 2014 metų spalį Vilniaus apygardos teismas skyrė stacionarų stebėjimą griežto stebėjimo sąlygomis Rokiškio psichiatrinėje ligoninėje.

## Pasiekimai
* 1996 m. Lietuvos šachmatų čempionatas, I vieta 
* 2000 m.	34-oji Šachmatų olimpiada, Stambulas (Turkija)
* 2002-2004 m.  XXIII Lietuvos korespondencinių šachmatų čempionatas, 3 vieta
* 2004-2005 m.  XXIV Lietuvos korespondencinių šachmatų čempionatas, 7 vieta
* 2005-2006 m.  XXV Lietuvos korespondencinių šachmatų čempionatas, 5 vieta 
* 2008 m. Lietuvos vyrų šachmatų čempionatas, VI-VIII (VI) vieta
* 2010 m. Greitųjų šachmatų turnyras „Žalgirio mūšiui- 600 metų“, Ukmergės sveikatingumo centras „SiNergija“: nugalėtojas (1 vieta, 10 taškų iš 11 galimų)
* 2010 m gegužės 22 d. IV R. Makavecko vardo greitųjų šachmatų turnyras, nugalėtojas

## Šaltiniai
Specialistas (filmas)

**Specialistas** () – 1969 m. režisieriaus Sergio Corbucci sukurtas vesternas, kuriame pagrindinį vaidmenį atliko dainininkas Johnny Hallyday.

## Pagrindiniai aktoriai
: *Aktorius – vaidmuo*
* Johnny Hallyday – Hatas / Bredas
* Francoise Fabian – Virginija Polivud
* Sylvie Fennec – Šeba
* Gastone Moschin – šerifas
* Mario Adorf – El Diablo
* Angela Luce – Valensija

## Turinys

Hatas atvyksta į Blekstouną, kuriame neseniai buvo nulinčiuotas jo brolis Bredas. Jis buvo apkaltintas apiplėšęs banką ir nužudytas be teismo. Dabar Hatas nori išsiaiškinti, kas iš tiesų įvykdė apiplėšimą ir atkeršyti už brolio mirtį...
Kadzuko Širaiši

**Kadzuko Širaiši** (*Kazuko Shiraishi*, ; 1951 m. rugpjūčio 18 d.) – Japonijos diplomatė, nuo 2012 m. sausio 17 iki 2015 m. birželio 26 d. ėjusi Japonijos ambasadorės Lietuvoje pareigas.

Baigė Sofijos universitetą (rusų kalbos studijas) ir nuo 1974 m. ėjo pareigas Japonijos užsienio reikalų ministerijoje. Stažavosi Lodzės universitete ir Varšuvos universitetuose Lenkijoje. Buvo tarptautinių ekonominių susitarimų skyriaus pirmininkė, pagrindinė užsienio politikos koordinatorė, taip pat dirbo ambasadoje Varšuvoje, diplomatinėse misijose Toronte ir Niujorke.

Tai devintoji Japonijos ambasadorė Lietuvai ir antroji, rezidavusi Lietuvoje.

Pasibaigus ambasadorės kadencijai buvo paskirta Japonijos užsienio reikalų ministerijos ypatingąja ir įgaliotąja ministre moterų ir žmogaus teisių klausimais bei Arkties klausimais. 2016 m. spalio 1 d. šeimos teismo arbitražo komiteto narė.

Už nuopelnus Lenkijai apdovanota Lenkijos Respublikos garbės medaliu.

## Šaltiniai

## Nuorodos
* Straipsnis ritoja.lt apie Lietuvos ir Japonijos diplomatinius santykius
Valdžios kaina (filmas)

**Valdžios kaina** () – 1969 m. sukurtas politinis vesternas, kuriame pagrindinį vaidmenį atliko aktorius Giuliano Gemma. Juostos pagrindas yra 1881 m. įvykdyta prezidento Džeimso Garfyldo nužudymo istorija praėjus vos 200 dienų po inauguracijos.

## Siužetas

1881 m., Teksaso valstija. Pasibaigęs pilietinis karas padalino šią buvusių konfederatų teritoriją į tuos, kurie pritaria vergijos panaikinimui, ir tuos, kuriems labiau patiko senoji santvarka. Į valstiją atvyksta neseniai išrinktas prezidentas Džeimsas Garfyldas, buvęs šiauriečių armijos generolas, ir nepatenkintieji nauja tvarka, suorganizuoja pasikėsinimą. Prezidentas žūna (filmo scena kopijuoja 1963 m. Dalase nužudyto prezidento Džono Kenedžio mirtį), o kaltė suverčiama juodaodžiui Džekui Donovanui. Kol pastarasis kalinamas, jo draugas Bilas Vyleris stengiasi surinkti šio nekaltumo įrodymus. Kai pradeda aiškėti, kad prie šios politinės žmogžudystės gali būti prisidėję ir paties prezidento aplinkos žmonės, Donovanas nužudomas, tačiau tai nesustabdo Vylerio siekio sužinoti teisybę ir apsaugoti gerą draugo vardą...

## Pagrindiniai aktoriai
: *Aktorius – vaidmuo*
* Giuliano Gemma – Bilas Vyleris
* Warren Vanders – Arturas Makdonaldas
* Maria Cuadra – Lukrecija Garfild
* Ray Saunders – Džekas Donovanas
* Fernando Rey – Pinkertonas
* Antonio Casas – Vileris
* Jose Suarez – viceprezidentas
* Van Johnson – Džeimsas Garfyldas

## Išnašos

## Šaltiniai
* 
*
Mėnulio šviesa (2002 filmas)

**Mėnulio šviesa** () – 2002 m. sukurtas trileris.

## Pagrindiniai aktoriai
: *Aktorius – vaidmuo*
* Laurien van der Broeck – Kler 
* Hunter Bussemaker – berniukas
* Franck Sasonoff – berniuko eskortas
* Andrew Howard – banditas
* David Bustard – banditas
* Elvir Sabanovic – banditas 
* Johan Leysen – Kler tėvas

## Turinys

Paauglė Kler gyvena kartu su turtingais įtėviais prabangiame name netoli oro uosto. Vieną dieną sandėliuke ji aptinka sunkiai sužeistą savo amžiaus berniuką. Pastarasis nemoka kalbos ir yra narkotikų kurjeris, savo organizme gabenantis narkotikus greičiausiai iš Afganistano. Po to, kai jis pristatė partiją, vaikiną bandė nužudyti, tačiau jis paspruko ir dabar apylinkėse šie jo ieško. Nieko nepranešusi šeimai, Kler imasi jį slaugyti. Vaikinas lėtai sveiksta ir mergina jį įsimyli, tačiau netoliese besisukantys nusikaltėliai ir tėvų sprendimas parduoti namą bei persikelti į miestą paskatina jaunuolius pabėgti...
 

## Apdovanojimai
* Fort Lauderdale filmų festivalis – žiuri apdovanojimas jaunai aktorei (L. van den Broeck)
* Lečės Europos kino festivalis – studentų žiuri apdovanojimas (P. van der Oest)
* Maskvos tarptautinis kino festivalis (nominacija) – geriausia režisierė (P. van der Oest)
* Nyderlandų filmų festivalis – jaunimo žiuri apdovanojimas (P. van der Oest)
* Nyderlandų filmų festivalis (nominacija) – geriausia režisierė (P. van der Oest)
* Nyderlandų filmų festivalis (nominacija) – geriausia aktorė (L. van den Broeck)
Bitinija ir Pontas

**Bitinija ir Pontas** buvo Romos provincija Mažojoje Azijoje. Ji maždaug atitiko dabartinės Turkijos šiaurės vakarinę dalį. Provincija kontroliavo istorinius Bitinijos ir Paflagonijos regionus ir Ponto regiono vakarinę dalį.

## Raida
Prieš įsigalint romėnams, šias žemes kontroliavo nepriklausomos Bitinijos karalystė ir Ponto karalystė. 74 m. pr. m. e. Bitinijos karalius Nikomedas IV mirdamas paliko savo karalystę Romos Respublikai, kuri priėmė sprendimą jos vietoje įkurti provinciją. Tačiau pasinaudodamas suirute, Ponto karalius Mitridatas VI užėmė Bitiniją. Todėl jos statusas liko neaiškus iki 64 m. pr. m. e., kuomet romėnai galutinai atkūrė kontrolę Bitinijoje, o kartu ir nukariavo Pontą. Tais pačiais metais Bitinijos teritorija kartu su Ponto karalystės vakarinėmis teritorijomis formaliai sujungtos į Bitinijos ir Ponto provinciją.

Provincijos sostine tapo Nikomedija, nors joje buvo ir kiti stiprūs miestai, tokie kaip Nikėja, Amisas, Sinopė ir kt. 73 m. jai priskirtas ir Bizantijus.

Po III a. pabaigos Diokletiano administracinių reformų Bitinijos ir Ponto provincija padalinta į tris dalis. Vakariausia dalis su sostine Nikomedija liko vadinama **Bitinija**, centrinėje dalyje įkurta Paflagonija, o rytinėje – Diospontas. Visos jos priklausė Ponto diecezijai. VII a. Bizantijos imperijos administracinės reformos metu Bitinijos provincija paversta Optimatų tema.
Amores perros

** Amores perros** – 2000 m. Meksikoje nufilmuota veiksmo drama, nominuota Oskarui geriausio užsienio filmo kategorijoje. Interneto svetainėje „Rotten Tomatoes“ ji vertinama 92% teigiamų atsiliepimų.

## Turnys

Filmą sudaro trys tarpusavyje persipynusios istorijos, turinčios bendrą sąlyčio tašką – avariją.

Pirmoji istorija („Oktavijus ir Siuzana“): dviejų brolių tarpusavio konkurencija. Jaunėlis įsimyli vyresniojo žmoną, kuri bijo pasakyti vyrui, jog vėl laukiasi. Vaikinas siūlo jai bėgti kartu ir, besistengdamas uždirbti pinigų, įsivelia į nelegalias šunų kautynes.

Antroji istorija („Danielis ir Valerija“) – apie vedusio vyro aistrą manekenei, dėl kurios jis palieka šeimą ir persikelia su naująja meile į atskirą butą. Deja, jų laimė trunka tik kelias valandas, nes mergina, išvažiavusi nupirkti vyno,  sunkiai sužalojama automobilio avarijoje.

Trečioji istorija („El Čivo ir Maru“) – apie samdomą žudiką, kuris mėgina užmegzti santykius su dukra, nieko nežinančia apie jo egzistavimą...

## Pagrindiniai apdovanojimai ir nominacijos
Bandito mirtis

**Bandito mirtis** () – 1975 m. Ispanijoje sukurtas trileris.

## Pagrindiniai aktoriai
: *Aktorius – vaidmuo*
* Paul Naschy – Markus 
* Carmen Sevilla – Marta
* Heinrich Starhemberg – Rikardo
* Julia Saly – Elena
* Pedro Mari Sanchez
* Francisco Nieto
* Fernando Hilbeck

## Turinys

Po sėkmingo juvelyrinės parduotuvės apiplėšimo Markus atsikrato savo bendrais ir, apgaudamas nusikaltimo užsakovą, pasprunka su visu grobiu. Ieškodamas ramaus prieglobsčio, jis įsidarbina prižiūrėtoju turtingoje viloje. Šios šeimininkas, patyręs traumą polo varžybose, liko prikaustytas prie vežimėlio, ir dabar visu ūkiu turi rūpintis jo žmona ir duktė. Jam nepatinka naujasis darbininkas, nes vyrą nuolat kamuoja pavydo priepuoliai. Ilgainiui Markus, naudodamasis padėtimi, iš tiesų tampa ne tik žmonos, bet ir dukters meilužiu, tačiau susidariusi padėtis tampa grėsminga, kuomet jo buvimo vietą sužino juvelyrinės apiplėšimą planavę žmonės...
10000 dolerių už žudynes

**10000 dolerių už žudynes** () – 1966 m. Italijoje sukurtas vesternas, vienas iš neoficialių „Džango“ filmų.

## Pagrindiniai aktoriai
: *Aktorius – vaidmuo*
* Gianni Garko – Džango
* Fidel Gonzales – Fidelis
* Loredana Nusciak – Manžu
* Adriana Ambesi – Doloresa
* Pinuccio Ardia – Setas
* Claudio Camaso – Manuelis Vazkesas
* Dada Gallotti

## Turinys

Džango – vienišas galvų medžiotojas, kurį nusamdo turtingas žemvaldys Mendoza, kad išvaduotų dukterį Doloresą, pagrobtą bandito Manuelio Vazkeso žmonių. Pastarieji sučiumpa ir Džango bei sunkiai sužeidžia. Jį radusi moteris Manžu slaugo, kol Džango pasveiksta, tačiau vėliau ji pati žūna Vazkeso gaujos užpuolimo metu. Dabar užsakymas išvaduoti Doloresą tampa asmeninio Džango keršto dalimi...
Globo d'oro

**Globo d‘oro**, dar žinomas kaip „Italijos Auksinis gaublys“  – Italijos kino apdovanojimas, įsteigtas 1960 m. Kandidatus ir nugalėtojus nustato Romoje akredituoti užsienio žurnalistai. Kartu su David di Donatello ir Italijos nacionalinio kino žurnalistų sindikato skiriama „Sidabrine juosta“ tai svarbiausi šalyje kino kūrėjams skiriami apdovanojimai.

## Kategorijos
* geriausias filmas
* geriausias pirmas filmas
* geriausias režisierius
* geriausias aktorius
* geriausia aktorė
* geriausias aktoriaus debiutas
* geriausias aktorės debiutas
* geriausias scenarijus
* geriausias trumpo metražo filmas
* geriausia muzika
* karjeros apdovanojimas
* geriausias dokumentinis filmas
* Europos apdovanojimas

## Nuorodos
*Oficiali svetainė
Vyrai, moterys ir vaikai

**Vyrai, moterys ir vaikai** () – 2014 m. JAV sukurta komiška drama, pasakojanti apie šiuolaikinių žmonių priklausomybę nuo interneto ir interaktyvaus bendravimo ypatumus. Filmas demonstruotas Toronto kino festivalyje.

## Pagrindiniai aktoriai
: *Aktorius – vaidmuo*
* Emma Thompson – pasakotoja
* Rosemarie DeWitt – Helena Trubi
* Jennifer Garner – Patricija Beltmejer
* Judy Greer – Džoana Klint
* Dean Norris – Kentas Mūnis
* Adam Sandler – Donas Trubis
* Ansel Elgort – Timas Mūnis
* Kaitlyn Dever – Brendė Beltmejer

## Turinys

Filme persipina kelių vieno miestelio šeimų gyvenimai. Donas ir Helena Trudi – seksualiai nepatenkinta pora. Donas jau daug metų leidžia laiką internete žiūrėdamas pornografiją, kol kartą nusprendžia pasinaudoti merginos pagal iškvietimą paslaugomis. Jo žmona tuo metu susigundo įdėti skelbimą į pažinčių svetainę ir netrunka susirasti meilužį.

Patricija Beltmejer paniškai rūpinasi savo dukters Brendės saugumu: kartą per savaitę ji tikrina šios telefoną bei elektroninį paštą, kompiuterinėmis pagalbomis stebi jos buvimo vietą ir trina įtartinus draugus „Feisbuke“.

Norėdama įgyvendinti savo pačios nevykusią svajonę, Džoana Klint tapo paauglės dukters Hanos vadybininke. Ji pati fotografuoja ir kuria internetinį puslapį, kuris, kaip jos tikisi, padės merginai išgarsėti ir tapti aktore.

Timas Mūnis buvo mokyklos futbolo komandos žvaigždė, tačiau po to, kai motina paliko juos su tėvu ir pabėgo su meilužiu, vaikinas prarado bet kokį susidomėjimą gyvenimu. Jis metė sportą ir dabar leidžia dienas žaisdamas kompiuteriu. Kartą mokyklos valgykloje jis pamato Brendę ir nusprendžia ją užkalbinti. Atsargus jų bendravimas pamažu virsta susižavėjimu, tačiau Timui reikia atlaikyti aplinkinių spaudimą grįžti į futbolą, o Brendei išvengti motinos kuriamų klūčių bendrauti su vaikinais.
Amnezija (2001 filmas)

**AmnezijA** () – 2001 m. Olandijoje sukurta mistiška drama.

## Pagrindiniai aktoriai
: *Aktorius – vaidmuo*
* Carice van Houten – Sandra
* Fedja van Huet – Aleksas / Aramas
* Theo Maassen – Vouteris
* Sacha Bulthuis – Alekso ir Aramo motina
* Cas Enklaar – Judžinas
* Eva van der Horst – Ester
* Bert Luppes – daktaras 

## Turinys

28-erių fotografas Aleksas dėl nesuprantamų mistinių priežasčių nebegali dirbti: kiekvieną kartą, kai jis mėgina fotografuoti, objektyve pasirodo viena ir ta pati moteris. Jis turi brolį Aramą, su kuriuo nebendravo jau daug metų, ir štai vieną dieną šis su juo susisiekia ir praneša apie sunkią motinos ligą. Mintis apie grįžimą į namus, kuriuose prabėgo jo vaikystė ir jaunystė, sukelia jam paniką, tačiau, nepaisant to, Aleksas apsisprendžia vykti aplankyti motinos...
Afrikos ekspresas

**Afrikos ekspresas** () – 1975 m. Italijoje sukurtas ir Rodezijoje nufilmuotas nuotykių filmas.

Po metų pasirodė filmo tęsinys „Safari ekspresas“.

## Turinys

Antrojo pasaulinio karo metais anglų karininkas Robertas Prestonas, apkaltintas išdavyste, pabėgo į Afriką, kur, metams bėgant, tapo sėkmingu verslininku, organizuojančiu safarius bei nelegaliai tiekiančiu laukinius žvėris į Europos zoologijos sodus.

Džonas Baksteris, visur keliaujantis su savo šimpanze, taip pat rengia safarius bei svajoja uždirbti pinigų benzino kolonėlei Detroite. Kartą jis džiunglėse sutinka paslaptingą merginą Madeleinę, persekiojamą Prestono žmonių. Baksteris padeda jai pasprukti ir taip tampa įtakingojo verslininko priešu...

## Pagrindiniai aktoriai
: *Aktorius – vaidmuo*
* Giuliano Gemma – Džonas Baksteris
* Ursula Andress – Madeleinė Kuper
* Jack Palance – Viljamas Hanteris / Prestonas
* Giuseppe Maffioli – tėvas Gaspareto
* Luciana Turina – Lili
* Rossana Di Lorenzo – Mitsė
Safari ekspresas

**Safari ekspresas** () – 1976 m. Italijoje sukurta nuotykių komedija, filmo „Afrikos ekspresas“ tęsinys.

## Siužetas

Džonas ir Hovardas – du bičiuliai, kurių kompanija „Safari ekspresas“ organizuoja keliones bei pramogas turtingiems turistams. Kartą tokios kelionės metu Džonas džiunglėse randa moterį, kuri tvirtina neprisimenanti kas esanti ir kaip čia atsidūrė. Kol Džonas mėgina jai padėti, paaiškėja, kad šios ieško burys nusikaltėlių...

## Pagrindiniai aktoriai
: *Aktorius – vaidmuo*
* Giuliano Gemma – Džonas Baksteris
* Ursula Andress – Miriam
* Jack Palance – Van Dalenas
* Peter Martell – Hovardas Springas
* Giuseppe Maffioli – tėvas Gasperinas
* Lorella De Luca – turistė 

## Šaltiniai
Šešios moterys žudikui

**Šešios moterys žudikui** () – 1964 m. sukurtas vienas pirmųjų giallo ir slasher stiliaus filmų.

## Pagrindiniai aktoriai
: *Aktorius – vaidmuo*
* Cameron Mitchell – Maksas Marianas
* Eva Bartok – Kristina
* Thomas Reiner – inspektorius Silvestras
* Ariana Gorini – Nikolė
* Dante DiPaolo – Frenkas
* Mary Arden – Pegė
* Lea Krugher – Greta 

## Turinys

Žiauriai nužudyta manekenė, tačiau policija nesugeba rasti jokio nusikaltimo preteksto. Po keleto dienų kita manekenė randa nužudytosios dienoraštį, kurį ketina atiduoti policijai, prieš tai išplėšusi puslapius, kompromituojančius ją pačią. Netrukus paaiškėja, kad dienoraščio dingimu suinteresuoti dar keli žmonės, tarp kurių ir žudikas, surengiantis naują išpuolį...
Sweet Dreams (grupė)

**„Sweet Dreams“** buvo britų vokalinis trio, kurį sudarė Carrie Gray, Helen Kray ir Bobby McVay.

## Biografija

Grupė buvo specialiai sukurta Jungtinės Karalystės *A Song for Europe 1983* atrankai į 1983 m. „Eurovizijos“ dainų konkursą. „Sweet Dreams“ atrankoje pasirodė su daina „I’m Never Giving Up“. Grupė su 109 taškais užėmė pirmą vietą ir tapo šalies atstovais „Eurovizijoje“. Tarptautiniame konkurse trio su 79 taškais užėmė šeštą vietą.

Airijos singlų tope „I’m Never Giving Up“ užėmė 25 vietą.

1983 m. rugpjūtį grupė išleido singlą „17 Electric (Look Out!)“, tačiau sėkmės nesulaukė.

## Nuorodos
* Daina ''I’m Never Giving Up''

|-
Galatija (Romos provincija)

**Galatija** buvo Romos provincija Mažojoje Azijoje. Ji maždaug atitiko dabartinės Turkijos centrinę dalį. Provincija kontroliavo istorinius Galatijos ir Likaonijos regionus.

## Raida
Prieš įsigalint romėnams, šias žemes kontroliavo keltiškos galatų gentys, susiskirstę į 12 gentinių vienetų, vadinamųjų tetrarchijų. 64 m. pr. m. e. jų žemės tapo Romos kliente – Galatija. 25 m. pr. m. e. mirus galatų karaliui Amintui, valstybė paversta provincija. Jos sostine tapo Ankyra.

Po III a. pabaigos Diokletiano administracinių reformų pietinė Galatijos dalis atskirta ir ten suformuota Likaonijos provincija. Apie 398 m. Galatijos likučiai padalinti į dvi dalis: **Pirmąją Galatiją** (*Galatija Prima*) su sostine Ankyroje, ir **Antrąją Galatiją** (*Galatia Secunda*) su sostine Pesine. Abi jos priklausė Ponto diecezijai. VII a. Bizantijos imperijos administracinės reformos metu abi Galatijos įjungtos į Bukelarijos temą.
Nenaviščius

**Nenaviščius** () – kaimas Lenkijoje, Didžiosios Lenkijos vaivadijoje, Rogozno apskrityje, Obornikų valsčiuje, apie 9 km į pietus nuo Rogozno. Įsikūręs tarp Mažojo ir Didžiojo Nenviščiaus ežerų.

## Etimologija

Kaimo pavadinimas veikiausiai kilęs nuo žodžio *nienawiszcz* („neapykanta“). Pirmą kartą šaltiniuose minimas kaip *Nenaviscz* (1388 m.), vėliau dar kaip *Naviscz* (1389 m.), *Nienawiść* (1427 m.), *Nawyscz* (1464 m.), *Nyenawisz* (1475 m.).

## Šaltiniai

* Przewodnik „Rogoźno i okolice“ wyd. Rogoźno Wlkp. 1998 Autor zbiorowy. ISBN 83-901464-2-8 Wydawca: Towarzystwo przyjaciół Rogoźna Muzeum Regionalne im. Wojciechy DUTKIEWICZ w Rogoźnie
Bitinijos karalystė

**Bitinijos karalystė** – helenistinė valstybė, egzistavusi Mažojoje Azijoje (dab. rytų Turkijos teritorijoje), istoriniame Bitinijos regione.

## Raida
Nuo VI a. pr. m. e. Bitinija buvo valdoma Achemenidų imperijos, bet jau V a. pr. m. e. susikūrė karalystė, valdoma vietinės dinastijos. IV a. pr. m. e. per Bitiniją perėjo Aleksandro Makedoniečio armija, tačiau šalies autonomija buvo išlaikyta. Pasinaudodamas suirute po Aleksandro mirties, 297 m. pr. m. e. Zipoitas pasiskelbė pirmuoju Bitinijos karaliumi. Ankstyvuoju laikotarpiu Bitinijai teko gintis nuo Seleukidų, Antigonidų ir galatų antpuolių.

Nikomedo I ir jo įpėdinių laikais Bitinija pasiekė tam tikrą stabilumą ir klestėjimą. Buvo įkurta nauja sostinė Nikomedija, tapusi vienu iš labiausiai klestinčių Mažosios Azijos miestų. Bitinija gerai sutarė su Romos Respublika, kuriai padėjo siekti tikslų Azijoje. Valdant Nikomedui III, jis užėmė didžiąją dalį Paflagonijos, o per vedybinius ryšius bandė įsigalėti ir gretimoje Kapadokijos karalystėje. Tiesa, jam tai nepavyko.

Po Nikomedo III mirties sostą paveldėjo Nikomedas IV. Tačiau jo brolis Sokratas Krestas sudarė sąjungą su augančia Ponto karalyste ir 90 m. pr. m. e. užėmė sostą, priversdamas Nikomedą bėgti į Romą. Romėnai jį sugrąžino į valdžią. Ponto karalius Mitridatas VI dar kartą užpuolė Bitiniją ir ją laikė 88-84 m. pr. m. e. Vėliau romėnai vėl pasodino Nikomedą į sostą ir ambasadoriumi čia paskyrė Julijų Cezarį. Šiam reziduojant Nikomedijoje, Romos kontrolė Bitinijoje labai stipriai išaugo.

Nikomedas IV mirdamas paliko karalystę Romai, kuri 74 m. pr. m. e. pavertė ją savo provincija. Tiesa, karas dėl Bitinijos tarp romėnų ir Ponto truko dar 10 metų, iki 64 m. pr. m. e., kol galiausiai įsitvirtino romėnų valdžia. Bitinija tapo Bitinijos ir Ponto provincijos dalimi.

## Valdovai

* Doidalsas fl. c. 435 BC
* Boteiras d. 376 BC
* Basas 376–326 BC
* Zipoitas I 326–278 BC (karalius nuo 297 m. pr. m. e.)
* Zipoitas II 278–276 BC
* Nikomedas I 278–255 BC
* Etazeta (regentė) 255–254 BC
* Ziaelas 254–228 BC
* Prusijas I Cholas 228–182 BC
* Prusijas II Kinegas 182–149 BC
* Nikomedas II Epifanas 149–127 BC
* Nikomedas III Euergetas 127–94 BC
* Nikomedas IV Filopatoras 94–74 BC
Apokalipsė Džo

**Apokalipsė Džo** () – 1970 m. sukurtas vesternas.

## Pagrindiniai aktoriai
: *Aktorius – vaidmuo*
* Anthony Steffen – Džo Klifordas
* Eduardo Fajardo – Bergas
* Mary Paz Pondal – Rita
* Fernanco Cerulli – Dokas Klanas
* Veronika Korosec – Mildred
* Giulio Baraghini – šerifas 

## Turinys

Džo – klajojantis aktorius ir šaulys – sužino paveldėjęs iš savo dėdės aukso kasyklą. Atvykęs į miestelį įtvirtinti savo teisių, čia jis randa viską kontroliuojančius bandito Bergo vyrus, nužudžiusius ir jo dėdę. Pasinaudodamas savo aktoriaus ir šaulio sugebėjimais, Džo nusprendžia mesti iššūkį banditams ir atkeršyti už dėdės mirtį...
Blond (grupė)

**„Blond“** buvo XX a. dešimto dešimtmečio vaikinų grupė. Ją sudarė Jonas Karlhager, Gabriel Forss ir Patrik Lundström. Po pergalės *Melodifestivalen 1997* konkurse su daina „Bara hon älskar mig“, išrinkti Švedijos atstovais 1997 m. „Eurovizijoje“ Dubline. Ten jie su 36 taškais užėmė 14 vietą. Daina taip pat įrašyta ir anglų kalba – pavadinimu „Baby, I’ll Die For You“.

Tais pačiais metais grupė išleido albumą „Blond“.

## Diskografija

### Albumai
* *Blond* (1997)

### Singlai
* *Bara hon älskar mig* (1997)
* *Hon har allt* (1997)
* *I en luftballong* (1997)

## Nuorodos
* Daina ''Bara hon älskar mig''

|-
How Big, How Blue, How Beautiful

**How Big, How Blue, How Beautiful** – trečiasis studijinis britų indie rock grupės „Florence and the Machine“ albumas, išleistas 2015 m. gegužės 29 d. Tai – pirmasis grupės albumas per tris su puse metų, kadangi grupė darė kūrybinę pertrauką. Albumas susilaukė gerų kritikų įvertinimų ir debiutavo pirmosiose Jungtinės Karalystės bei JAV albumų reitingų vietose.

2016 m. „Grammy“ apdovanojimuose "How Big How Blue How Beautiful" nominuotas geriausio vokalinio pop albumo bei geriausio įrašo įpakavimo nominacijose. Singlas "Ship to Wreck" nominuotas geriausio grupinio pop atlikimo nominacijoje, o "What Kind of Man" - geriausios roko dainos ir geriausio roko atlikimo.

## Dainų sąrašas

## Išnašos
Sargėnų kapinynas

**Sargėnų kapinynas** – senovinė laidojimo vieta, rasta Kauno mieste, 5 km į šiaurę nuo centro, į rytus nuo Sargėnų, Neries dešiniajame krante.

Rasti 378 kapai – 343 griautiniai ir 35 degintiniai. Taip pat aptikta 14 židinių, 3 laužavietės. 110 kapų buvo be įkapių. Griautiniuose kapuose rasta I–II a. įkapių: geležiniai įmoviniai kirviai, siauraašmenis pentinis kirvis, peiliai, žalvariniai antsmilkiniai ir antkaklės, romėniškos segės, segtukai, apyrankės. Tarp degintinių kapų rastas IX–XIII a. amatininko kapas kuriame aptikta ~5 kg žalvarinių dirbinių ir jų liekanų.

Sargėnų kapinyną 1938–1941 m. kasinėjo Kauno kultūros muziejaus archeologai, vadovaujami Jono Puzino. Radiniai saugomi Kauno istorijos muziejuje.

## Šaltiniai
Sandrausiškės pilkapynas

**Sandrausiškės pilkapynas** (taip pat ***Kapmilžiai***) – pilkapių sankaupa Lietuvoje, Raseinių rajone, Šiluvos seniūnijoje, Sandravos dešiniajame krante, Sandrausiškės kaime, į vakarus nuo kelio Šiluva–Šaukotas (RK3434). Valstybinės reikšmės archeologinis paminklas.

Pilkapyną sudaro į dvi grupes suskirstyti ~30 pilkapių, apdėtų akmenų vainikais. Smarkiai suardyti. I–III a. griautiniuose kapuose rasta žalvarinių antkaklių, apyrankių, segių, geležinių įmovinių bei siauraašmenių kirvių, peilių, romėniška segė. Yra mirusiųjų, palaidotų karstuose.
 
Sandrausiškės pilkapyną 1939 m. tyrė Prano Baleniūno vadovaujami Kultūros muziejaus darbuotojai. Radiniai saugomi Kauno istorijos muziejuje.

## Šaltiniai
Samis

**Samis** – ežeras Lietuvoje, Trakų rajone, 5,5 km į rytus nuo Onuškio, 2 km į pietus nuo Grendavės ir 2,5 km nuo Vilkokšnio ežero. Pavidalas ovalus: ilgis iš šiaurės vakarų į pietryčius 1,16 km, plotis iki 0,76 km. Altitudė 140,6 m. Ežero gylis siekia 1,9 m, dugne susikaupęs storas sapropelio sluoksnis. Krantai žemi, pelkėti. Iš rytų ir pietų juosia Samninkėlių miškas.

Šiaurėje iš Samio į Vilkokšnį išteka Samė (Verknės baseinas).

Vakarinėje pakrantėje įsikūrę Samninkai ir Samninkėliai.

Spėjama, kad vandenvardis išlaikė žodžio *sãmana* formą *sam-*, plg. *samė́ti: ap-samė́ti ‘apsamanoti’*. Kita vertus, gali būti su šaknies balsių kaita kilęs iš liet. *sémti* (*sẽmia*) ‘imti, pilti skysčių, kabinti biralų; užlieti, tvindyti’, plg. *samùs* ‘kuriuo galima daug pasemti; kuriuo patogu semti’.

## Šaltiniai